04/04/2014 | Administración LocalMunicipal
A Pobra do Caramiñal
Convocatoria de axudas de transporte de estudiantes curso 2013-2014

Aprobada pola Xunta de Goberno Local deste Concello, celebrada o 13 de marzo de 2014 a convocatoria de axudas para desprazamento ós centros de ensino de estudiantes universitarios, ciclos de grao superior i estudios de formación profesional, procédese á publicación da mesma aos efectos oportunos: A presente convocatoria pública ten por obxecto regular as axudas económicas para o transporte ós centros de ensino universitario, de grado superior e formación profesional, a familias que se atopen en condicións económicas e sociais desfavorables, para o curso 2013-2014. Estas axudas rexeranse polo disposto nesta Convocatoria e nas Bases Reguladoras que foron aprobadas polo Pleno do Concello da Pobra do Caramiñal en sesión con data 28 de xullo de 2011 e publicadas no Boletín Oficial da Provicincia nº 194 data 11 de outubro de 2011. O orzamento máximo destinado a estas axudas é de 1.500 euros con cargo á aplicación orzamentaria 324.48200. Teñen a condición de beneficiarios os estudantes que cumpran os requisitos que se indican a continuación. No suposto de estudantes menores de idade, terá a condición de beneficiario o pai, nai ou titor do mesmo, que deberá presentar a solicitude e documentación seguinte relativa ao estudante: 1. Ser nacional dun estado membro da Unión Europea ou estranxeiro con permiso de residencia en España, e estar empadroado e residir no Municipio da Pobra do Caramiñal, cunha antigüidade no padrón mínima dun ano desde a publicación da convocatoria 2. Non estar en posesión, nin en condicións de estalo, dun título de Máster oficial, Licenciado, Enxeñeiro, Arquitecto ou equivalente.3. Estar matriculado con carácter presencial nalgunha dos ensinos que se enumeran no artigo 3 da presente Convocatoria.4. Que os ingresos per capita da unidade familiar non superen o máximo establecido no artigo 5 desta Convocatoria.5. Que o beneficiario non perciba outras subvencións, axudas ao estudo ou becas concedidas por outras Administracións Públicas ou entidades privadas para os mesmos estudios.6. Non ter pendente de xustificación ou reintegro ningunha axuda ou subvención concedida polo Concello da Pobra do Caramiñal.1.-Poderán ser beneficiarios destas axudas os estudantes que estean realizando algunha dos seguintes ensinos: a. Ensinos universitarios adaptadas ao Espazo Europeo de Educación Superior conducentes a títulos oficiais de Grado e de Máster. b. Ensinos universitarios conducentes aos títulos oficiais de Licenciado, Enxeñeiro, Arquitecto, Diplomado, Mestre, Enxeñeiro Técnico e Arquitecto Técnico. c. Complementos de formación para acceso ao Máster, Grado ou para proseguir estudos oficiais de licenciatura. d. Ensinos de Formación Profesional.2.- Quedan excluídas das axudas os estudos que poidan cursarse no territorio da Mancomunidade Arousa Norte (Riveira, Boiro, Rianxo e A Pobra do Caramiñal) e nos Concellos comprendidos no partido xudicial de Noia (Noia, Lousame e Porto do Son), así como aqueles estudos que se realicen fóra do ámbito territorial da Comunidade Autónoma de Galicia.1.- As solicitudes cumprimentaranse no impreso oficial que se inclúe como Anexo I a esta convocatoria. Todas as solicitudes deberán achegar a seguinte documentación: · Fotocopia do DNI /NIE do/a solicitante. · Fotocopia do Libro de Familia. · Certificado de empadroamento colectivo do Concello. · Fotocopia cotexada da última declaración da renda ou certificado de imputación de rendas expedido pola AEAT de cada un dos membros integrantes da unidade familiar. Aos efectos da presente convocatoria, entenderase por unidade familiar o conxunto de persoas que convivan no mesmo domicilio que o alumno solicitante de acordo cos datos do certificado de empadroamento colectivo. · Xustificación doutros ingresos económicos da unidade familiar, segundo o caso: nóminas, certificacións de prestacións do INEM, INSS, ISM, xustificante de pensión, ou calquera outro documento que acredite ingresos na unidade familiar, todos eles correspondentes ó ano 2011. Nos casos que proceda, declaración xurada de ingresos. · Fotocopia cotexada da matrícula oficial de estudos ou certificado expedido polo centro, acreditativo de que o solicitante cursa estudos no mesmo. · Certificación da conta bancaria ou da páxina da cartilla da conta bancaria que indique o número da mesma onde se fará o pagamento da axuda. · Declaración do solicitante de non percibir axuda algunha para a mesma finalidade. · Declaración responsable do solicitante de estar ó corrente nas súas obrigas tributarias e ca Seguridade Social · Calquera outra documentación acreditativa de situacións declaradas polos/as solicitantes tales como: minusvalía, separación, divorcio, etc, ós efectos do cálculo dos ingresos per cápita.2. O prazo para a presentación das solicitudes rematará o día 30 de abril de 2014 inclusive. As solicitudes deberán ser entregadas xunto coa documentación esixida nesta Convocatoria no Rexistro de Entrada do Concello ou por calquera dos medios previstos no artigo 38.4 da lei 30/1992, do 26 de novembro, de réxime xurídico da Administracións Públicas e do procedemento administrativo común.3. A presentación da solicitude implicará a autorización ao Concello da Pobra do Caramiñal para obter os datos necesarios para determinar a renda a efectos de valoración das axudas, das Administracións Tributarias e da Dirección Xeral do Catastro do Ministerio de Economía e Facenda. As axudas concederanse ós solicitantes cuxos ingresos per cápita da unidade familiar non superen os 15.000 euros anuais. O cálculo dos ingresos per cápita realizarase do seguinte xeito: a) Computarase a suma dos Rendementos Íntegros do traballo, Rendementos Íntegros de actividades económicas e dos Rendementos Íntegros do capital, tanto mobiliario coma inmobiliario, tal e como se definen na normativa do imposto sobre a renda das persoas físicas (IRPF) de tódolos membros da unidade familiar. Este importe dividirase entre o número de membros, obténdose así os ingresos per cápita da unidade familiar. b) Para o cálculo do número de membros da unidade familiar definido no apartado anterior teranse en conta as seguintes circunstancias persoais, familiares e sociais que se xustifiquen debidamente. Así computarase un membro máis por cada 5 puntos, tendo en conta a seguinte puntuación: -Existencia de persoas na unidade familiar cunha minusvalía acreditada igual ou superior ao 33%: 2 puntos. -Existencia de minusvalía cun grao igual ou superior ao 65%: 5 puntos. -Existencia de persoas na unidade familiar beneficiarias de prestacións por orfandade absoluta: 3 puntos - Existencia de persoas na unidade familiar en situación legal de desemprego ou pensionista por xubilación, incapacidade permanente ou asimilables: 2 puntos. -Situación de viuvez, separación ou divorcio dos pais ou titores: 2 puntos.1.- Os importes das axudas que se concederán serán os seguintes: · Alumnos que cursen estudios en centros situados a 100 quilómetros ou menos do Concello da Pobra do Caramiñal: 100 euros. · Alumnos que cursen estudios en centros situados a mais de 100 quilómetros do Concello da Pobra do Caramiñal: 150 euros Somentes se concederán axudas para a realización de estudios conducentes a unha titulación das mencionadas no artigo 3 desta convocatoria, de xeito que os alumnos que estean cursando no mesmo curso académico dous ou mais estudios de xeito simultáneo deberán indicar expresamente na solicitude para cal deles solicitan as axudas. No caso de non indicarse este extremo na solicitude somentes serán subvencionables os estudios cuxo centro de ensino se atope a menor distancia de acordo co apartado 1 deste artigo.2.- As axudas aboaranse ós beneficiarios das axudas concedidas a través dun pago único na conta bancaria indicada na solicitude.1.- A instrución do procedemento corresponderalle á un traballador do Departamento de Cultura, que realizará a avaliación das solicitudes presentadas e no seu caso requirirá as subsanacións que procedan para que as mesmas cumpran os requisitos esixidos nas presentes bases. O prazo de subsanación será de dez días hábiles improrrogables; no suposto de que os defectos non sexan subsanados, o órgano instrutor proporá o rexeitamento de ditas solicitudes.2.- O procedemento de concesión será o procedemento abreviado ao que se refire o artigo 22 da Lei 9/2007, de subvencións de Galicia. Así, a proposta de concesión formularase polo órgano instrutor, que deberá: - Facer constar expresamente que da información que obra no seu poder despréndese que os beneficiarios propostos cumpren todos os requisitos necesarios para acceder á axuda. - Ser motivada, debendo indicar os criterios de concesión empregados e no seu caso a puntuación ou valoración obtida en cada un deles para cada solicitude, así como o importe da axuda que lle corresponda. - Indicar as solicitudes para as que se propón a denegación, así como a causa da mesma.3.- A resolución do procedemento de concesión destas axudas corresponderá ao Alcalde ou no seu caso ao órgano que teña delegada a competencia no momento da concesión, previa fiscalización pola Intervención municipal.4.- En caso de que o importe resultante das axudas superase o crédito orzamentario aprobado e indicado no número 1 das presentes Bases, reduciranse as subvencións dos beneficiarios de maior renda per cápita de xeito proporcional ata que o importe total das axudas a conceder acade o importe máximo autorizado nesta convocatoria.1. O prazo máximo para a notificación de resolución de concesión das axudas será o 30 de decembro do ano natural no que se publique esta convocatoria.2. A resolución de concesión expresará: a) O beneficiario ou relación de beneficiarios aos que se outorga a subvención coas contías individualizadas, especificando os criterios de valoración seguidos, así como a desestimación e a non concesión, por desestimento, renuncia ao dereito ou imposibilidade material sobrevida das solicitudes non atendidas. b) Unha relación por orde decrecente da puntuación obtida daqueles solicitantes aos que, aínda reunindo as condicións administrativas e técnicas para adquirir a condición de beneficiario, non se lles concede subvención por ser inferior a súa puntuación á dos seleccionados e non ter cabida na contía máxima convocada. Estes solicitantes quedarán en lista de espera no caso de que algunhas das subvencións concedidas quedaran sen efecto por renuncia, en cuxo caso poderá outorgarse a subvención solicitada sempre e cando se liberase crédito suficiente para atender ao menos unha das solicitudes denegadas.3. A notificación da resolución de concesión realizarase por calquera dos medios previstos nos artigos 59 e 60 da Lei 30/1992, de Réxime xurídico das Administracións Públicas e do procedemento administrativo común, publicándose no Taboleiro de Edictos do Concello e na páxina web municipal www.apobra.org.Non obstante, os beneficiarios poderán facer constar o seu dereito a que non se fagan públicos os seus datos cando a súa publicación poida ser contraria ao respecto e salvagarda do honor e á intimidade persoal e familiar das persoas físicas, en virtude do establecido na Lei Orgánica 1/1982, de 5 de maio, de Protección Civil do Dereito ao Honor, á Intimidade Persoal e Familiar e á Propia Imaxe.4. A resolución de concesión poñerá fin á vía administrativa, de maneira que o interesado poderá interpoñer contra dita resolución, potestativamente e á súa elección, recurso de reposición ante o mesmo órgano administrativo que dictou a resolución no prazo máximo dun mes contado a partir do día seguinte ao da súa notificación, ou ben directamente recurso contencioso-administrativo ante os Xulgados ou Tribunais do Contencioso- Administrativo, neste caso no prazo máximo de dous meses contados a partir do día seguinte ao da súa notificación, todo el de conformidade cos artigos 116 e 117 da Lei 30/1992, de Réxime xurídico das Administracións Públicas e procedemento administrativo común, e os artigos 10, 14, 25 e 46 da Lei 29/1998, reguladora da Xurisdicción contencioso administrativa, e sen prexuízo de que poida exercitar calquera outro recurso que estime procedente.1.- De acordo co artigo 30.7 da Lei xeral de subvencións, a concesión das presentes axudas non requirirá doutra xustificación que a acreditación previa á concesión de que o solicitante reúne os requisitos establecidos nesta convocatoria.2.- O aboamento da subvención realizarase mediante ingreso por transferencia bancaria na conta sinalada polo beneficiario, nun único pago despois da resolución de concesión. As axudas reguladas nestas Bases son incompatibles con outras subvencións, axudas ao estudio ou becas concedidas para a mesma finalidade por outras Administracións Públicas ou entidades privadas. Os beneficiarios das axudas que se regulan nestas Bases quedan obrigados a: 1.- Destinar a axuda á finalidade para a que se concede, entendéndose por tal a matriculación, asistencia a clase e presentación a exames.2.- Acreditar ante o Concello o cumprimento dos requisitos e condicións que determinen a concesión das axudas.3.- Responder legalmente da veracidade dos datos expostos na súa solicitude. A comprobación da existencia de datos non axustados á realidade, tanto na solicitude como na documentación aportada, poderá comportar, en función da súa importancia, a denegación, revocación ou reintegro da axuda, sen prexuízo das restantes responsabilidades que puideran derivarse.4.- Someterse ás actuacións de comprobación que se realicen pola Intervención municipal, o Consello de Contas de Galicia ou o Tribunal de Contas, aportando canta información lles sexa requirida no exercicio das citadas actuacións. En particular, cando no exercicio de actuacións de control e comprobación sexan requiridos para iso, deberán aportar a acreditación documental que se lles requira xustificativa de realizar ou estar realizando os estudios para os que se concederon as axudas. A non presentación en prazo ou a presentación insuficiente da documentación requirida, ademais de dar lugar ás obrigacións de reintegro da subvención percibida que procedan, impedirá a obtención ou no seu caso o pago de posteriores axudas reguladas nestas bases.5.-Devolver o importe da axuda ou a parte proporcional da mesma, cando non se realice a actividade para a que foi outorgada ou non se xustifique en prazo e forma, si fose requirido para iso.6.- Poñer en coñecemento da entidade concedente a anulación da matrícula así como, calquera outra alteración das condicións tidas en conta para a concesión. Así mesmo, en cumprimento do previsto no artigo 14.1. ñ) da Lei 9/2007, de Subvencións de Galicia, infórmase que as subvencións concedidas poderán ser incorporadas ao Rexistro Público de Subvencións de Galicia. No non previsto nesta convocatoria estarase ao disposto nas Bases Reguladoras aprobadasen sesión plenaria de data 28 de xullo de 2011 e publicadas no Boletín Oficial da Provicincia nº 194 data 11 de outubro de 2011, na Lei 38/2003, Xeral de Subvencións, o Real Decreto 887/2006, de desenvolvemento da Lei Xeral de Subvencións, e a Lei 9/2007, de Subvencións de Galicia. A Pobra do Caramiñal, 28 de marzo de 2014. O Alcalde Isaac V. Maceiras Rivas